
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2024)0452),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 192 straipsnio 1 dalį, pagal kurias Komisija pateikė pasiūlymą Parlamentui (C10‑0119/2024),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į 2024 m. spalio 23 d. Europos ekonomikos ir socialinių reikalų komiteto nuomonę[footnoteRef:1], [1:  	Dar nepaskelbta Oficialiajame leidinyje.] 

–	pasikonsultavęs su Regionų komitetu,
–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2024 m. spalio 16 d. ir 2024 m. gruodžio 4 d. laiškais Tarybos atstovo prisiimtą įsipareigojimą pritarti Europos Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 ir 170 straipsnius,
1.	priima per pirmąjį svarstymą toliau pateiktą poziciją[footnoteRef:2]; [2:  	Ši pozicija pakeičia 2024 m. lapkričio 14 d. priimtus pakeitimus (Priimti tekstai, P10_TA(2024)0031).] 

2.	atsižvelgia į Komisijos pareiškimą, pridėtą prie šios rezoliucijos;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

P10_TC1-COD(2024)0249
Europos Parlamento pozicija, priimta 2024 m. gruodžio 17 d. per pirmąjį svarstymą, siekiant priimti Europos Parlamento ir Tarybos reglamentą (ES) 2024/..., kuriuo iš dalies keičiamas Reglamentas (ES) 2023/1115, kiek tai susiję su nuostatomis dėl taikymo pradžios datos
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2024/3234.)








TEISĖKŪROS REZOLIUCIJOS PRIEDAS

Komisija tebėra įsipareigojusi lengvinti įmonėms tenkančią naštą – mažinti administracinius reikalavimus ir panaikinti nereikalingą biurokratinę naštą. 
Kad to pasiektų, kiek tai susiję su Reglamentu (ES) 2023/1115, Komisija, visapusiškai laikydamasi reglamento tikslų, pateiks papildomų paaiškinimų ir išnagrinės papildomas supaprastinimo priemones, taip pat racionalizuos ataskaitų ir dokumentų teikimo pareigas, kad jos būtų sumažintos iki minimumo. Todėl, siekdama spręsti šiuos klausimus, Komisija paskelbs atnaujintą gairių ir dažnai užduodamų klausimų leidinį. Be to, Komisija toliau reaguos į grįžtamąją informaciją iš suinteresuotųjų subjektų ir valstybių narių – padės prekiautojams ir veiklos vykdytojams įgyvendinimo klausimais, visų pirma susijusiais su pareiga teikti vertės grandinėje atliekamo išsamaus patikrinimo pareiškimus. 
Kad prekiautojai ir veiklos vykdytojai, bendradarbiaudami su kompetentingomis institucijomis, pajėgtų laikytis reglamento reikalavimų, Komisija visų pirma operacionalizuos informacinę sistemą. Siekiant užtikrinti reglamento taikymo nuspėjamumą veiklos vykdytojams, prekiautojams, šalims gamintojoms ir kompetentingoms institucijoms, labai svarbu atlikti ir lyginamąją rizikos skirstymo į kategorijas analizę. Komisija tvirtai įsipareigoja užtikrinti, kad ir informacinė sistema, ir pasiūlymas dėl rizikos klasifikacijos būtų parengti kuo greičiau, bet ne vėliau kaip likus šešiems mėnesiams iki reglamento taikymo pradžios. 
Per bendrą reglamento peržiūrą, kuri turėtų būti atlikta ne vėliau kaip 2028 m. birželio 30 d., Komisija, remdamasi, kai tinkama, poveikio vertinimu, išanalizuos papildomas priemones administracinei naštai supaprastinti ir sumažinti. Bus analizuojama, ar reikia ir ar įmanoma taikyti mažesnius reikalavimus, susijusius su apsirūpinimu produktais iš šalių ir jų dalių, kuriose pasiekta teigiamų reglamento tikslus atitinkančių rezultatų.

